ดราก้อนบอล ไดมะ

***ดราก้อนบอล ไดมะ*** () เป็นชื่ออนิเมะโทรทัศน์ชุดของญี่ปุ่นที่ผลิตโดย โทเอแอนิเมชัน ซึ่งเป็นผลงานอนิเมะทางโทรทัศน์ชุดที่หกในแฟรนไชส์ ดราก้อนบอล ออกอากาศครั้งแรกเมื่อวันที่ 12 ตุลาคม พ.ศ. 2567 จนถึงวันที่ 28 กุมภาพันธ์ พ.ศ. 2568 ทางสถานีโทรทัศน์ ฟูจิทีวี

## เนื้อเรื่อง
เกิดหลังจากที่โกคูปราบจอมมารบูได้สำเร็จทันที หลังกลายร่างเป็นตัวเองในเวอร์ชันมินิอย่างเป็นปริศนา โกคูและเพื่อนๆ จึงเดินทางมุ่งหน้าไปยังโลกปีศาจเพื่อสืบหาความจริงและหาวิธีเปลี่ยนกลับเป็นร่างเดิม

## ตัวละคร

### ตัวละครหลัก
;ซุน โกคู (孫悟空) / ซุน โกคู (มินิ) (孫悟空（ミニ）)
;เบจิต้า (ベジータ) / เบจิต้า (มินิ) (ベジータ（ミニ）)
;พิคโกโร่ (ピッコロ) / พิคโกโร่ (มินิ) (ピッコロ（ミニ）)
;บูลม่า (ブルマ) / บูลม่า (มินิ) (ブルマ（ミニ）)

### ไคโอชิน
;ไคโอชิน (界王神) / ไคโอชิน (มินิ) (界王神（ミニ）)
;คิบิโตะ (キビト) / คิบิโตะ (มินิ) (キビト（ミニ）)

### ผู้เกี่ยวข้องกับโลกปีศาจ
;กลอริโอ (グロリオ)
:ชายหนุ่มจากโลกปีศาจที่มายังโลกมนุษย์เพื่อพาพวกโกคูไปยังโลกปีศาจเพื่อที่จะตามหาดราก้อนบอลโลกปีศาจ เขาถูกจ้างวานโดยอารินส์ซึ่งถูกใช้เป็นเครื่องมือในการใช้อำนาจตัวเอง
;แพนซี่ (パンジ)
:ลูกสาวของราชาคาดัน ผู้ปกครองโลกปีศาจที่ 3 แม้ว่าภายนอกจะมีร่างกายคล้ายเด็กผู้หญิงแต่เธอมีอายุ 82 ปี
;ไฮบิส (ハイビス)
:ผู้ติดตามของราชาคาดัน
;โกม่า (ゴマー)
:ผู้นำของโลกปีศาจคนปัจจุบัน ต่อจากดาบูร่า เป็นผู้ขอพรดราก้อนบอลจากดาวโลกด้วยการให้พวกโกคูกลายเป็นเด็ก เนื่องจากกลัวพลังของพวกโกคูที่เพิ่งปราบจอมมารบูลง โดยปกติร่างกายของโกม่ามีร่างกายที่ขนาดเล็ก แต่เมื่อได้ครอบครองดวงตาที่สามของโลกปีศาจทำให้มีร่างกายใหญ่โตและมีพลังที่สูง อย่างไรก็ตามก็ได้พ่ายแพ้ไปเนื่องจากจอมมารคูได้ปลดพลังดวงตาที่สามออกไป และถูกจองจำในจอกพร้อมกับเดเกสเป็นเวลา 99 ปี
;เดเกส (デゲス)
:น้องชายของไคโอชิน ชาวกรินด์เพศชาย ผู้ติดตามราชาโกม่า
;ด็อกเตอร์ อารินส์ (ドクター・アリンス)
:พี่สาวของไคโอชินและเดเกส ชาวกรินด์เพศหญิง นักวิทยาศาสตร์จากโลกปีศาจ มีเป้าหมายในการยึดครองอำนาจผู้นำของโลกปีศาจที่โกม่าครองตำแหน่ง โดยจ้างวานให้กลอริโอมาเป็นเครื่องมือในการสร้างสถานการณ์
;เนวา (ネバ)
:ชาวนาเม็กจากโลกปีศาจ ร่างกายคล้ายวัยชรา มีพลังในการฟื้นคืนสภาพดราก้อนบอลได้รวดเร็ว
;ท่านวาร์ป (ワープさま) / ท่านวาร์ปจิ๋ว (小ワープさま)
;ราชาคาดัน (カダン王)
:พ่อของแพนซี่ เป็นผู้ปกครองโลกปีศาจที่ 3
;มหาแม่มด มาร์บะ (大魔女マーバ)
:แม่มดจากโลกปีศาจ
;อาบูร่า (アーブラ)
:พ่อของดาบูร่า อดีตผู้นำของโลกปีศาจ ในอดีตเป็นผู้ที่เคยครอบรองดวงตาปีศาจที่ 3
;โปลุนก้าแห่งโลกปีศาจ (魔界のポルンガ)
:เทพเจ้ามังกรที่มาจากดราก้อนบอลของโลกปีศาจ มีลักษณะคล้ายกับโปลุนก้าที่มาจากดราก้อนบอลของชาวนาเม็กแต่ตัวเป็นสีแดงและมีร่างกายที่ใหญ่โต สามารถรับมือพลังการโจมตีได้ดี

#### จอมมารที่สร้างโดยมาร์บะ
;จอมมารบู (魔人ブウ) / จอมมารบู (มินิ) (魔人ブウ（ミニ）)
;จอมมารคู (魔人クウ, มาจินคู)
:จอมมารที่อารินส์และมาร์บะสร้างขึ้นมาจากชิ้นส่วนของจอมมารบูและเมล็ดไซไบแมนตัวที่ 1 รูปร่างผอม มีสติสัมปชัญญะที่ปกติและมีพลังในการค่อสู้ที่ปานกลางแต่มีความฉลาดและมีความไหวพริบได้ดี
;จอมมารดู (魔人ドゥー, มาจินดู)
:จอมมารที่อารินส์และมาร์บะสร้างขึ้นมาจากชิ้นส่วนของจอมมารบูและเมล็ดไซไบแมนตัวที่ 2 รูปร่างอ้วน มีสติสัมปชัญญะในระดับกึ่งกลาง ชอบกินอาหารแต่มีพลังต่อสู้ที่เก่งกว่าจอมมารคู

#### ทามากามิ
;ทามะกามิ นัมเบอร์ วัน (タマガミ・ナンバー・ワン)
:ผู้คุ้มครองดราก้อนบอล 1 ดาวจากโลกปีศาจที่ 1 มีอาวุธประจำตัวคือดาบยักษ์
;ทามะกามิ นัมเบอร์ ทู (タマガミ・ナンバー・ツー)
:ผู้คุ้มครองดราก้อนบอล 2 ดาวจากโลกปีศาจที่ 2 มีอาวุธประจำตัวคือหอกยักษ์
;ทามะกามิ นัมเบอร์ ทรี (タマガミ・ナンバー・スリー)
:ผู้คุ้มครองดราก้อนบอล 3 ดาวจากโลกปีศาจที่ 3 มีอาวุธประจำตัวคือค้อนยักษ์

### ผู้เกี่ยวข้องกับเทพ
;เด็นเด้  (デンデ) / เด็นเด้ (มินิ) (デンデ（ミニ）)
:พระเจ้าของโลกมนุษย์ ถูกเดเกสลักพาตัวเพื่อเป็นตัวประกันให้กับพวกโกคูที่มายังโลกปีศาจ
;มิสเตอร์ โปโป้ (ミスター・ポポ) / มิสเตอร์ โปโป้ (มินิ) (ミスター・ポポ（ミニ）)

### ชาวโลก
;คุริริน (クリリン) / คุริริน (มินิ) (クリリン（ミニ）)
;หยำฉา (ヤムチャ) / หยำฉา (มินิ) (ヤムチャ（ミニ）)
;จีจี้ (チチ) / จีจี้ (มินิ) (チチ（ミニ）)
;ผู้เฒ่าเต่า (亀仙人) / ผู้เฒ่าเต่า (มินิ) (亀仙人（ミニ）)
;ซุน โกเท็น (孫悟天) / ซุน โกเท็น (มินิ) (孫悟天（ミニ）)
;ทรังคซ์ (トランクス) / ทรังคซ์ (มินิ) (トランクス（ミニ）)
;มนุษย์ดัดแปลงหมายเลข 18 (人造人間18号) / มนุษย์ดัดแปลงหมายเลข 18 (มินิ) (人造人間18号（ミニ）)
;มารอน (マーロン) / มารอน (มินิ) (マーロン（ミニ）)
;มิสเตอร์ ซาตาน (ミスター・サタン) / มิสเตอร์ ซาตาน (มินิ) (ミスター・サタン（ミニ）)
;ราชาปีศาจวัว (牛魔王) / ราชาปีศาจวัว (มินิ) (牛魔王（ミニ）)
;ปูอัล (プーアル) / ปูอัล (มินิ) (プーアル（ミニ）)
;อูลอน (ウーロン) / อูลอน (มินิ) (ウーロン（ミニ）)

## การผลิต
เมื่อวันที่ 12 ตุลาคม พ.ศ. 2566 โทเอแอนิเมชัน ได้ประกาศในงาน นิวยอร์กคอมิคอน ว่า อนิเมะ เรื่องใหม่ชื่อ ดราก้อนบอล ไดมะ จะออกฉายในฤดูใบไม้ร่วงปี พ.ศ. 2567 โดย อากิระ โทริยามะ ผู้สร้าง ดราก้อนบอล ได้รับการระบุว่ามีส่วนร่วมในการทำงานผลงานนี้มากกว่าเรื่องที่ผ่านมา และได้รับเครดิตในตัวอย่างทีเซอร์ สำหรับการสร้างผลงานต้นฉบับ การเขียนเรื่อง และการออกแบบตัวละคร ในงานแถลงข่าวได้ให้เครดิตกับเขาในส่วนการออกแบบยานพาหนะ สัตว์ประหลาด และตัวละครในฉากหลัง รวมถึงการตั้งชื่อเรื่องด้วย โทริยามะ ได้ให้ข้อความกับการประชุม Comic Con โดยอธิบายว่าแม้คำว่า "DAIMA", ไดมะ หรือ ไดม่า จะเป็นคำที่แต่งขึ้น แต่ในภาษาญี่ปุ่นจะเขียนว่า "" อากิโอะ อิโยคุ ผู้บริหารซีรีส์ของ ดราก้อนบอล กล่าวว่าซีรีส์นี้ใช้เวลาในการพัฒนานานถึงห้าปี แต่เพิ่งตัดสินใจเลือกชื่อเรื่องเมื่อเดือนที่ผ่านมา ซึ่งยังกล่าวเพิ่มเติมในภายหลังว่า โทริยามะ "ได้ร่างเรื่องทั้งหมดขึ้น" โดย อิโยคุ ได้อธิบายว่ามี "ความรู้สึกของการผจญภัยที่เข้มข้นและการต่อสู้มากมาย"

ตัวอย่างที่สองที่มุ่งเน้นไปที่ โกคู ถูกปล่อยออกมาในงาน Dragon Ball Games Battle Hour เมื่อวันที่ 28 มกราคม พ.ศ. 2567 ภาพประกอบตัวละครที่ โทริยามะ สร้างขึ้นสำหรับอนิเมะ รวมถึงตัวละครใหม่ ๆ ถูกแสดงระหว่างการถ่ายทอดสดของงานนี้ด้วย โทริยามะ เสียชีวิตเมื่อวันที่ 1 มีนาคม พ.ศ. 2567 หนึ่งสัปดาห์หลังจากนั้น ข้อความที่เขาส่งมายังงาน พ.ศ. 2567 โตเกียว อนิเมะ อวอร์ดส์ เฟสติวัล เพื่อรับรางวัล ไลฟ์ไทม์ อะชีฟเมนต์ อวอร์ดส์ ได้ถูกแสดงให้เห็นที่งานดังกล่าว ในข้อความนี้เขาเปิดเผยว่า ดราก้อนบอล ไดมะ ถูกวางแผนให้เป็นอนิเมะต้นฉบับที่เขาจะไม่เกี่ยวข้องตั้งแต่แรก "แต่เนื่องจากผมให้คำแนะนำไปบ้างเล็กน้อย ผมจึงได้เข้ามามีส่วนร่วมอย่างลึกซึ้งโดยไม่รู้ตัว"

ภาพหลักที่มีตัวละครหลายตัวพร้อมคำโปรยว่า "ยินดีต้อนรับสู่การผจญภัยครั้งยิ่งใหญ่!" และตัวอย่างที่สามถูกปล่อยออกมาเมื่อวันที่ 19 กรกฎาคม ซึ่งเผยว่ารายการจะออกอากาศในเดือนตุลาคม เมื่อวันที่ 2 กันยายน ฟูจิเทเลวิชัน ประกาศรายละเอียดการออกอากาศที่เฉพาะเจาะจง รวมถึงวันที่เริ่มต้นในวันที่ 10 ตุลาคม และยืนยันว่าตอนทั้งหมดของเรื่องได้เสร็จสมบูรณ์แล้ว สองวันต่อมา มีการปล่อยตัวอย่างที่สี่และภาพหลักที่สองซึ่งมีตัวละครเพิ่มอีกสองตัวจากภาพแรก และเปลี่ยนคำโปรยเป็น "ยินดีต้อนรับสู่โลกปีศาจ!" ตัวอย่างนี้ยังเผยรายชื่อนักพากย์ที่ประกอบด้วย ยูมิโกะ โคบายาชิ รับบทเป็น ไคโอชิน, โคกิ อูจิยามะ รับบทเป็น กลอริโอ และ ฟัยรูซ ไอ รับบทเป็น แพนซี่ นอกจากนี้ยังมีการเผยแพร่เพลงธีมของรายการอีกด้วย บทของ โชตาโร โมริกุโบะ รับบทเป็น โกม่า, จุงยะ เอโนกิ รับบทเป็น เดเกซึ และ โยโกะ ฮิกาซะ รับบทเป็น ด็อกเตอร์ อารินส์ ถูกประกาศโดยเว็บไซต์ทางการของแฟรนไชส์เมื่อวันที่ 10 กันยายน

### ดนตรีประกอบ
ในส่วนเพลงประกอบได้นำ เซดด์ โปรดิวเซอร์ชาวเยอรมันได้เข้ามาร่วมงานเพลงประกอบของภาคนี้ เนื่องจากเขาเป็นแฟนคลับตัวยงของดราก้อนบอล โดยเพลงเปิดของเรื่องยูกิโนะโจ โมริกล่าวว่าแม้ว่าเขาจะกังวลเกี่ยวกับการเขียนเพลงให้กับเรืองนี้อีกครั้ง แต่โทริยามะก็ได้นำความตื่นเต้นใหม่ ๆ มาสู่ผลงานด้วยการเปลี่ยนทิศทางจาก "การต่อสู้" เป็น "การผจญภัย" และเพลงปิดได้นำ AI มาเป็นส่วนร่วมในการแต่งเพลงนี้

### แคสติ้ง
ในส่วนเรื่องนักพากย์ตัวละครร่างมินิได้เปลี่ยนคนพากย์ใหม่ทั้งหมด ยกเว้น มาซาโกะ โนซาวะ ผู้ให้เสียงซง โกคูที่ยังให้เสียงตัวละครนี้เหมือนเดิม โดยก่อนหน้านี้เมื่อวันที่ 4 ตุลาคม ได้มีประกาศผู้ที่ให้เสียงหยำฉาคนใหม่คือ เรียวตะ ซูซูกิ แทน โทรุ ฟุรุยะ จากประเด็นข่าวอื้อฉาว 

### ทีมงาน
ในนิตยาสารวีจัมป์ ฉบับเดือนมกราคม พ.ศ. 2567 ที่วางจำหน่ายเดือนพฤศจิกายน พ.ศ. 2566 ได้ประกาศชื่อทีมงานหลักของ ดราก้อนบอล ไดมะ และยืนยันว่า มาซาโกะ โนซาวะ จะกลับมาให้เสียง ซง โกคู อีกครั้ง โยชิทากะ ยาชิมะ (ผู้กำกับแอนิเมชันของ ดราก้อนบอล ซูเปอร์) และ อายะ โคมากิ (ผู้กำกับ วันพีช) ได้รับทำหน้าที่เป็นผู้กำกับของอนิเมะเรื่องนี้ ในขณะที่ ยูโกะ คากิฮาระ (ลามู ทรามวัยจากต่างดาว) ได้รับหน้าที่ในการเขียนบทและเนื้อเรื่อง คัตสึโยชิ นากาสึรุ ซึ่งเคยทำงานใน ดราก้อนบอล, ดราก้อนบอล Z และ ดราก้อนบอล GT ได้รับหน้าที่ปรับแต่งการออกแบบตัวละครของ โทริยามะ ให้เหมาะกับการสร้างแอนิเมชัน

## เพลงประกอบ

;เพลงเปิดเรื่อง
* "จาคะ☆จาง" ()
:เนื้อร้อง ยูกิโนะโจ โมริ, ทำนอง KEEN & Anton Zaslavski, ร้องโดย Zedd feat. C&K
:ในตอนที่ 1 และตอนที่ 20 ใช้เป็นเพลงปิดของเรื่อง 
;เพลงปิดเรื่อง
* "NAKAMA"
:เนื้อร้อง AI, ทำนอง AI & Anton Zaslavski, ร้องโดย Zedd feat. AI

## การออกอากาศ
ดราก้อนบอล ไดมะ ออกอากาศทุกวันศุกร์ เวลา 23:40 น. ทางฟูจิทีวี ออกอากาศเมื่อวันที่ 11 ตุลาคม ค.ศ. 2024 ในตอนแรกมีความยาวมากกว่าตอนปกติ 10 นาที

ในช่วงก่อนออกอากาศ ได้มีการฉายรอบปฐมทัศน์ระดับโลกที่ โตเกียวบิ๊กไซต์ เมื่อวันที่ 6 ตุลาคม พ.ศ. 2567 ในงาน ดราก้อนบอล ไดมัตสึริ ซึ่งจัดขึ้นเพื่อเฉลิมฉลองครบรอบ 40 ปีของดราก้อนบอล ตอนแรกของซีรีส์ถูกฉายทั้งหมด 3 รอบต่อวัน โดยมีนักพากย์เข้าร่วมในสองรอบแรก

ในส่วนของสตรีมมิงแอพครันชีโรล ได้เผยแพร่ลงเมื่อวันที่ 11 ตุลาคม พ.ศ. 2567 โดยรับชมทั่วโลกยกเว้นส่วนทวีปเอเชียตะวันออก, ยุโรป และตะวันออกกลาง นอกจากนี้ ฮูลู ก็เริ่มสตรีมในวันเดียวกันในสหรัฐอเมริกา ในขณะที่ เน็ตฟลิกซ์ เผยแพร่ในทวีปเอเชียเมื่อวันที่ 14 ตุลาคม และสตรีมทั่วโลกเมื่อวันที่ 18 ตุลาคม

## รายชื่อตอน

## มรดกและอิทธิพล

*ดราก้อนบอล ไดมะ* ได้รับการประกาศในเดือนตุลาคม 2023 ก่อนการเสียชีวิตของ อากิระ โทริยามะ อย่างไรก็ตาม เนื่องจากโทริยามะเสียชีวิตในเดือนมีนาคม 2024 ซีรีส์นี้จึงกลายเป็นผลงานสุดท้ายของเขาโดยปริยาย และยังเป็นผลงานที่เปิดตัวในวาระครบรอบ 40 ปีของแฟรนไชส์ ซึ่งมุ่งเน้นไปที่การกลับคืนสู่รากฐานของซีรีส์

ความเป็นผลงานสุดท้ายโดยบังเอิญของซีรีส์นี้ถูกกล่าวถึงบ่อยครั้งในการรายงานข่าว โดยสไตล์ของโทริยามะที่เน้นอารมณ์ขันแบบเด็ก ๆ ได้รับการชื่นชมว่าเป็นเอกลักษณ์ที่โดดเด่นของอนิเมะเรื่องนี้

นอกจากนี้ ยังมีการกล่าวถึง Easter eggs ที่อ้างอิงถึงผลงานเก่าของโทริยามะอยู่บ่อยครั้ง เช่น ตัวละครจอมมารดู ทักทายผู้คนในลักษณะเดียวกับ อาราเร่จาก *[[ดร.สลัมป์ กับหนูน้อยอาราเล่]]* และ เนวา ร้องเพลงเปิดจากอนิเมะ *[[ดราก้อนบอล (อนิเมะ)|ดราก้อนบอล]]* ภาคดั้งเดิม

## ดูเพิ่ม
* ดราก้อนบอล (อนิเมะ)
* ดราก้อนบอล Z 
* ดราก้อนบอล GT
* ดราก้อนบอล ไค
* ดราก้อนบอล ซูเปอร์
* ซูเปอร์ ดราก้อนบอล ฮีโร่ส์

## อ้างอิง
### หมายเหตุ

### เชิงอรรถ
### ข้อมูลที่มา

## แหล่งข้อมูลอื่น
* 
* 

หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2567
หมวดหมู่:ดราก้อนบอลฉบับอนิเมะ
หมวดหมู่:อากิระ โทริยามะ
หมวดหมู่:อนิเมะของครันชีโรล
หมวดหมู่:เอ-1 พิกเจอร์ส
หมวดหมู่:รายการโทรทัศน์ของฟูจิทีวี
หมวดหมู่:โทเอแอนิเมชัน
หมวดหมู่:ปิศาจในอนิเมะและมังงะ
หมวดหมู่:การ์ตูนญี่ปุ่นแนวผจญภัย
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:การ์ตูนญี่ปุ่นแนวจินตนิมิต
หมวดหมู่:การ์ตูนญี่ปุ่นแนวศิลปะการต่อสู้